rejauldu/bengali-wikipedia huggingface dataset:
রূপ দাস কাশ্যপ একজন ভারতীয় রাজনীতিবিদ এবং ভারতীয় জনতা পার্টির সদস্য। কশ্যপ শিমলা জেলার কাসুম্পতি আসন থেকে হিমাচল প্রদেশ বিধানসভার সদস্য ছিলেন। Sitting and previous MLAs from Kasumpti Assembly Constituency   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:হিমাচল প্রদেশ বিধানসভার সদস্য ১৯৭৭-১৯৮২ বিষয়শ্রেণী:হিমাচল প্রদেশ বিধানসভার সদস্য ১৯৯০-১৯৯২ বিষয়শ্রেণী:হিমাচল প্রদেশ বিধানসভার সদস্য ১৯৯৮-২০০৩
জন সি. নেলসন একজন চিকিৎসক, যিনি আমেরিকান মেডিকেল অ্যাসোসিয়েশনের সভাপতি হিসেবে দায়িত্ব পালন করেছেন।   রাষ্ট্রপতি হিসাবে মেয়াদকাল  ২০০৫ সালে আমেরিকান মেডিকেল অ্যাসোসিয়েশনের সভাপতি থাকাকালীন, তিনি একটি সমকামী ছাত্র গোষ্ঠীকে নিষিদ্ধ করার নিউ ইয়র্ক মেডিকেল কলেজের সিদ্ধান্তকে সমর্থন করার জন্য উদ্ধৃত হন। কলেজটি নিউইয়র্কের রোমান ক্যাথলিক আর্চডায়োসিসের সাথে অধিভুক্ত। পরে তিনি বলেন, তার বক্তব্য ভুলভাবে উপস্থাপন করা হয়েছে। এএমএ আনুষ্ঠানিকভাবে নিষেধাজ্ঞার বিরুদ্ধে নেমেছিল।Tanner, Lindsey. "AMA Feels Heat Over Leader's Anti-Gay Remarks." Associated Press. 18 February 2005. http://www.365gay.com/newscon05/02/021805AMA.htm   এএমএ সভাপতি হিসেবে এডওয়ার্ড হিল নেলসনের স্থলাভিষিক্ত হন।  ২০০৮ সালে, নেলসন ন্যাশনাল চিলড্রেনস চ্যারিটি অপারেশন কিডসের জন্য হোল চাইল্ড কমিটিতে নিযুক্ত হন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:আমেরিকান মেডিকেল অ্যাসোসিয়েশনের সভাপতি
thumb|বড়পালনি মুরুগন মন্দির বড়পালনি দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এই লোকালয়টি তামিল ফিল্ম আন্ডাস্ট্রির ফিল্ম স্টুডিও ও বড়পালনি আণ্ডবর মন্দিরের জন্য পরিচিত৷ চেন্নাইয়ের পশ্চিম দিকে অবস্থিত বড়পালনি আর্কট রোডের ওপর অবস্থিত একটি গূরুত্বপূর্ণ বাস টার্মিনাস৷ এটি চেন্নাইয়ের অন্যতম ব্যস্ততম ও ঘনবসতিপূর্ণ অঞ্চল৷ ২০০৯ খ্রিস্টাব্দে এসআরএম বিশ্ববিদ্যালয় বড়পালনিতে তাদের একটি ক্যাম্পাস গঠন করেন৷ এখানে রয়েছে চেন্নাই মেট্রোর সবুজ লাইনের বড়পালনি মেট্রো স্টেশন৷  thumb|বড়পালনি আবাসিক অঞ্চল  শপিং মল দ্য ফোরাম বিজয় মল, আর্কট রোডের ওপর অবস্থিত এই লোকালয়ে সর্ববৃহৎ শপিং মল৷  ১৪,৭২,০০০ বর্গফুট ক্ষেত্রফলের ওপর নির্মিতএই মলে রয়েছে ৬ তল বিপণন ক্ষেত্র ও ১৩ টি ভাগে তৈরি পার্কিং অঞ্চল৷ thumb|দ্য ফোরাম বিজয় মল thumb|দ্য ফোরাম বিজয় মলের ভেতরের দৃশ্য  ফিল্ম ইন্ডাস্ট্রি কোটমবক্কমের মতো বড়পালনিও ফিল্ম স্টুডিও ও সিনে পরিকাঠামোতে উন্নত৷ লোকালয়ে রয়েছে বিজয় বাহিনী স্টুডিও, বিক্রম স্টুডিও, এছাড়াও নিকটবর্তী শালিগ্রামমেও রয়েছে কিছু স্টুডিও৷ কিছু খ্যাতনামা অভিনেতা-অভিনেত্রী এখানে বসবাস করতেন৷  thumb|বড়পালনি জংশন  সংবাদ পত্র আর্কট রোড টকhttp://arcotroadtalk.in বড়পালনি টক বড়পালনি জব্‌স  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
স্কটল্যান্ড জাতীয় মহিলা ক্রিকেট দল আন্তর্জাতিক ক্রিকেট অঙ্গনে মহিলাদের ক্রিকেটে স্কটল্যান্ডের প্রতিনিধিত্ব করছে। দলটি ওয়াইল্ডক্যাটস ডাকনামে পরিচিতি। ক্রিকেট স্কটল্যান্ড কর্তৃক এটি পরিচালিত হয়। এছাড়াও, আন্তর্জাতিক ক্রিকেট কাউন্সিলের (আইসিসি) সহযোগী সদস্যের মর্যাদা লাভ করেছে এ দলটি।   ইতিহাস  আগস্ট, ১৯৩২ সালে ইংল্যান্ডের বিপক্ষে প্রথমবারের মতো মহিলাদের আন্তর্জাতিক ক্রিকেট খেলায় অংশগ্রহণ করে স্কটল্যান্ড দল। ওরচেস্টারের নিউ রোডে অনুষ্ঠিত ঐ খেলাটিই তাদের প্রথম আন্তর্জাতিক খেলা ছিল। উদ্বোধনী ঐ খেলার চার সদস্য বেটি স্নোবল, মার্টল ম্যাকলাগান, জয় লিবার্ট ও বেটি আর্কডেল পরবর্তীতে ইংল্যান্ডের পক্ষে টেস্ট ক্রিকেটে অংশগ্রহণ করেছিলেন।England Women v Scotland Women, Scotland Women in England 1932 – CricketArchive. Retrieved 26 November 2015. ১৯৩২ সালের পর ১৯৭৯ সালে পূর্ব পর্যন্ত আর খেলেনি। ১৯৭৯ সালে ওরচেস্টারশায়ারের মলভার্ন কলেজে জুনিয়র ইংল্যান্ড দলের বিপক্ষে অংশ নেয়।Other women's matches played by Scotland Women  – CricketArchive. Retrieved 26 November 2015. ২০শ শতকের বাদ-বাকী সময়ে দলটি মাঝে-মধ্যে খেলতে থাকে। ২০০০ সাল থেকে নিয়মিতভাবে প্রতিযোগিতায় অংশ করে আসছে দলটি।  ২০০১ সালের ইউরোপীয় চ্যাম্পিয়নশীপের ন্যায় প্রথম আন্তর্জাতিক প্রতিযোগিতায় অংশ নেয়ার মাধ্যমে আন্তর্জাতিক প্রতিযোগিতায় স্কটল্যান্ডের অভিষেক ঘটে। ঐ প্রতিযোগিতার খেলাগুলো একদিনের আন্তর্জাতিকের (ওডিআই) মর্যাদা লাভ করে। তিন খেলার সবকটিতেই পরাজিত হয় দলটি ও চার দলের ঐ প্রতিযোগিতায় তারা সর্বশেষ স্থান দখল করে।  ২০০৫ সালের ইউরোপীয় চ্যাম্পিয়নশীপে তারা পুনরায় খেলে। এবার তারা কোন জয় পায়নি ও সর্বশেষ স্থান দখল করে। ২০০৭ সালে আয়ারল্যান্ডে অনুষ্ঠিত মহিলাদের বিশ্বকাপ বাছাইপর্বে অংশ নেয়।  দলের একমাত্র অন্য ওডিআইটি হচ্ছে ২০০৩ সালে নেদারল্যান্ডসে অনুষ্ঠিত আইডব্লিউসিসি ট্রফিতে। এ ট্রফিটি ২০০৫ সালের বিশ্বকাপের বাছাইপর্বের খেলা ছিল। নেদারল্যান্ডসে অনুষ্ঠিত ঐ প্রতিযোগিতাটি বিশ্বকাপ বাছাইপর্বের উদ্বোধনী আসর ছিল। ছয় দলকে নিয়ে ঐ প্রতিযোগিতায় তারা পঞ্চম স্থান দখল করে। কেবলমাত্র জাপানের বিপক্ষে তারা জয়ী হয়েছিল।  আঞ্চলিক প্রতিযোগিতার বাইরে স্কটল্যান্ড দুইটি বড় ধরনের প্রতিযোগিতা ২০০৮ সালের বিশ্বকাপ বাছাইপর্ব ও ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা লাভ করে।  ২০১৪ সালে স্কটল্যান্ড মহিলাদের কাউন্টি চ্যাম্পিয়নশীপের দ্বিতীয় বিভাগে খেলার সুযোগ পায়। পুরো মৌসুমে দলটি কেবলমাত্র একটি খেলায় পরাজিত হয়েছিল। ২০১৫ সালের শেষদিকে ওয়াইল্ডক্যাটস থাইল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্বে অংশ নেয়।   দলীয় সদস্য  ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত স্কটল্যান্ড মহিলা দলের সদস্যদের তালিকা নিম্নরূপ:   আব্বি এইটকেন (অঃ)  কারি অ্যান্ডারসন (সহঃ অঃ)  ক্যাথরিন ব্রাইস  সারাহ ব্রাইস (উইকেট-রক্ষক)  কির্স্টি গর্ডন  প্রিয়ানানাজ চ্যাটার্জী  সামান্থা হাগো  লর্না জ্যাক (উইকেট-রক্ষক)  আবতাহা মাকসুদ  ক্যাটি ম্যাকগিল  এলিজাবেথ প্রিডল  অলিভিয়া রাই  র‌্যাচেল সোলস  ফিওনা আর্কুহার্ট  অ্যানিটি ড্রুমন্ড  লিজ প্রিডল   তথ্যসূত্র   বিষয়শ্রেণী:স্কটল্যান্ডে ক্রিকেট বিষয়শ্রেণী:স্কটল্যান্ডের জাতীয় নারী ক্রীড়া দল বিষয়শ্রেণী:জাতীয় নারী ক্রিকেট দল বিষয়শ্রেণী:আন্তর্জাতিক ক্রিকেটে স্কটল্যান্ড বিষয়শ্রেণী:স্কটল্যান্ডে মহিলা ক্রিকেট
পুলিনবিহারী সেন( ১১ আগস্ট, ১৯০৮ ― ১৪ অক্টোবর, ১৯৮৪) খ্যাতনামা রবীন্দ্র বিশারদ।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৩৯৬,  তিনি নিরবচ্ছিন্নভাবে, পরম নিষ্ঠার সঙ্গে বিজ্ঞানসম্মত পদ্ধতিতে রবীন্দ্রচর্চা ও গবেষণায় এক অসামান্য দৃষ্টান্ত রেখে গেছেন। দিনেন্দ্রনাথ ঠাকুর যেমন রবীন্দ্র সঙ্গীতের ভাণ্ডারী ছিলেন, পুলিনবিহারী ছিলেন রবীন্দ্র রচনা ও সাহিত্যের ভাণ্ডারী।   জন্ম ও শিক্ষা জীবন   পুলিনবিহারী সেনের জন্ম ১৯০৮ খ্রিস্টাব্দের ১১ই আগস্ট অবিভক্ত বাংলার অধুনা বাংলাদেশের ময়মনসিংহ জেলার ব্রাহ্মপল্লিতে। এদিনই বিপ্লবী ক্ষুদিরাম বসুর ফাঁসি হয়। পুলিনবিহারীরও আদরের নাম রাখা হয় '‌খুদু'‌।  পিতা বিপিনবিহারী সেন ছিলেন এক দেশকর্মী ও দরিদ্র-বান্ধব চিকিৎসক। মাতা বিজনবাসিনী দেবী। পুলিনবিহারী র পড়াশোনা ময়মনসিংহের জাতীয় বিদ্যালয়ে শুরু হয় এবং পরে ১৯২৫ খ্রিস্টাব্দে তিনি শান্তিনিকেতনের আশ্রম বিশ্ববিদ্যালয়ে ভর্তি হন। শান্তিনিকেতন থেকে আই.এ, স্কটিশ চার্চ কলেজ থেকে বি. এ এবং কলকাতা বিশ্ববিদ্যালয় থেকে অর্থনীতিতে এম.এ পাশ করেন।  কর্মজীবন  এম.এ পাশের পর তিনি কর্মজীবন শুরু করেন ১৯৩৫ খ্রিস্টাব্দে প্রবাসী পত্রিকায়। ১৯৩৯ খ্রিস্টাব্দে যোগ দেন বিশ্বভারতী বিশ্বভারতী বিশ্ববিদ্যালয়ের গ্রন্থন বিভাগে। এর আগে শান্তিনিকেতনে ছাত্রাবস্থায় তিনি উপাসনা গৃহে  রবীন্দ্রনাথ ঠাকুরের ভাষণ অনুলিখনে দক্ষতা অর্জন করেছিলেন। সেই অভিজ্ঞতায় পরবর্তীকালে বিশ্বভারতীর গ্রন্থন বিভাগে রবীন্দ্র রচনা সম্পাদনার কাজে সহায়তা করে। বিস্মৃতপ্রায় রবীন্দ্র-রচনার সন্ধানে তিনি বিস্তারিত আকারে বাংলা ও ইংরাজী 'রবীন্দ্র-রচনা-পঞ্জী' সংকলনে ব্রতী হন। 'রবীন্দ্র-রচনাবলী'তে গ্রন্থ পরিচয়, রবীন্দ্র সাহিত্য সম্বন্ধে  যে তথ্য বিন্যাসের সূচনা, 'রবীন্দ্র-রচনা-পঞ্জী'তে তা তিনি বিস্তারিত আকারে বিবৃত করেন। ১৯৫৭ খ্রিস্টাব্দে তিনি বিশ্বভারতীর গ্রন্থন বিভাগের অধ্যক্ষ হন। এখানে তার রবীন্দ্র গ্রন্থের পাঠান্তর সংবলিত গ্রন্থ-প্রকাশ প্রকাশন জগতে এক নূতন পথ প্রদর্শক  হিসাবে চিহ্নিত হয়েছে। রবীন্দ্রনাথ ঠাকুরের চিঠিপত্র (ষষ্ঠ-নবম খণ্ড) সংকলন ও সম্পাদনা করেছেন। তিনি ১৯৬০ খ্রিস্টাব্দে বিশ্বভারতী থেকে পদত্যাগ করেন। তবে 'রবীন্দ্র-চর্চা-প্রকল্প'-এর অধ্যক্ষ হিসাবে পুনরায় ১৯৬৭ খ্রিস্টাব্দে যোগ দেন। রবীন্দ্রনাথের গ্রন্থ পরিচয়,  পাঠ-ভেদ নির্ণয় ছাড়া বহু গ্রন্থ সম্পাদনা করেছেন।  সেগুলির মধ্যে অন্যতম হল হল -   রবীন্দ্র গ্রন্থপঞ্জি (১৯৭৪)  রবীন্দ্রায়ণ (১ম ও ২য় খণ্ড)  রবীন্দ্র শতবর্ষপূর্তি উৎসবের সময় রবীন্দ্র প্রসঙ্গে  কয়েকটি গ্রন্থ   অবনীন্দ্রনাথ ও গগনেন্দ্রনাথ  সংখ্যা   জগদীশচন্দ্র বসু'র অব্যক্ত  প্রমথ চৌধুরী র সনেট পঞ্চাশং ও অন্যান্য কবিতা   দ্বিজেন্দ্রনাথ ঠাকুরের '‌'স্বপ্নপ্রয়াণ'‌'   ডাঃ বিধানচন্দ্র রায়ের বক্তৃতা -  টুওয়ার্ডস এ প্রসপারাস ইন্ডিয়া  রথীন্দ্রনাথের পিতৃস্মৃতি  যোগেশচন্দ্র বাগলের হিন্দুমেলার ইতিবৃত্ত   পুলিনবিহারী সেন দীর্ঘকাল  বঙ্গীয় সাহিত্য পরিষদের সাথে যুক্ত ছিলেন।  পুরস্কার ও সম্মাননা  পুলিনবিহারী সেন বিভিন্ন সময়ে নানা পুরস্কার ও সম্মানে ভূষিত হয়েছেন। এর মধ্যে উল্লেখযোগ্য হল -  ১৯৬১ খ্রিস্টাব্দে রবীন্দ্র জন্মশতবর্ষে  পশ্চিমবঙ্গ সরকারের রবীন্দ্র পুরস্কার লাভ।  রবীন্দ্র গবেষণার জন্য তিনি ভারতের রাষ্ট্রপতির বিশেষ পুরস্কার লাভ করেন।    কলকাতা বিশ্ববিদ্যালয়ের সরোজিনী বসু স্বর্ণপদক লাভ।  জীবনবসান  পুলিনবিহারী সেন ১৯৮৪ খ্রিস্টাব্দের ১৪ ই অক্টোবর ৭৬ বৎসর বয়সে প্রয়াত হন।   তথ্যসূত্র   বিষয়শ্রেণী:১৯০৮-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৮৪-এ মৃত্যু বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাঙালি লেখক
সিরাজুল হক মন্টু বাংলাদেশের বরিশাল জেলার রাজনীতিবিদ ও তৎকালীন বরিশাল-৬ (বাকেরগঞ্জ-৬) আসনের সাবেক সংসদ সদস্য।   প্রাথমিক জীবন  সিরাজুল হক মন্টু বরিশাল জেলার মুলাদীর পাতারচর গ্রামে জন্মগ্রহণ করেন।   রাজনৈতিক জীবন  সিরাজুল হক মন্টু গণপ্রজাতন্ত্রী বাংলাদেশ সরকারের সাবেক বস্ত্র প্রতিমন্ত্রী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বরিশাল-৬ (বাকেরগঞ্জ-৬) আসন থেকে সংসদ সদস্য নির্বাচিত হয়েছিলেন। তিনি মৃত্যুবরণ করেছেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অনুপস্থিত বিষয়শ্রেণী:বরিশাল জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:জীবিত ব্যক্তি বিষয়শ্রেণী:মুলাদী উপজেলার ব্যক্তি
আবুল বাশার একজন ভারতীয় বাঙালি লেখক। তিনি পশ্চিমবঙ্গের, মুর্শিদাবাদ জেলার হামারপুর গ্রামে জন্মগ্রহণ করেন। বাশার বামপন্থী ও ধর্মনিরপেক্ষতার জন্য পরিচিত। সাধারণ মানুষের জীবনকে তিনি তাঁর সাহিত্যে বিশেষ ভাবে স্থান দিয়েছেন। এখন তৃণমূলকে সমর্থন করেন।    বইগুলি  তার বই ভোরের প্রসূতি অবলম্বনে ২০১৯ সালে সিতারা চলচ্চিত্রটি মুক্তি পায়।ভারতে মুক্তি পাচ্ছে জাহিদ-বাবুর ছবি তার রচিত গ্রন্থগুলোর মাঝে উল্লেখযোগ্য হল:  ফুল বউ  ভোরের প্রসূতি  সুরের সম্পান  জল মাটি আগুনের উপাখ্যান  ধর্মের গ্রহণ  ভোর পেটি তারা  অগ্নিবলাকা  স্পর্শের বাইরে   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:বাঙালি লেখক বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:বাংলা ভাষার লেখক বিষয়শ্রেণী:জীবিত ব্যক্তি বিষয়শ্রেণী:আনন্দ পুরস্কার বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের ঔপন্যাসিক বিষয়শ্রেণী:পশ্চিমবঙ্গের লেখক
thumb|300px|৩৮১-এর নিকেনে-কনস্টান্টিনোপলীয় ধর্মের ধারক হিসেবে সম্রাট কনস্টান্টিন (মাঝে) ও নিকিয়ার প্রথম পরিষদ (৩২৫)-এ পিতাদের চিত্রিত করা আইকন। নিকেনে ধর্মমত বা কনস্টান্টিনোপলের ধর্ম  হলো নিকেনে খ্রিস্টধর্মের এবং সেইসব খ্রিস্টান সম্প্রদায়ের বিশ্বাসের সংজ্ঞায়িত বিবৃতি যা এটি মেনে চলে।   টীকা    তথ্যসূত্র    উৎস     A. E. Burn, The Council of Nicaea (1925)  G. Forell, Understanding the Nicene Creed (1965)        আরও পড়ুন   Extensive discussion of the texts of the First Council of Nicea   Philip Schaff, Creeds of Christendom Volume I: Nicene Creed    "The Nicene Creed", run time 42 minutes, BBC In Our Time audio history series, moderator and historians, Episode 12-27-2007   বহিঃসংযোগ         Athanasius, De Decretis or Defence of the Nicene Definition         বিষয়শ্রেণী:খ্রিস্টান পরিভাষা বিষয়শ্রেণী:স্বর্গে জীবিত প্রবেশকারী বিষয়শ্রেণী:৩২৫
১৯২৪ গ্রেগরীয় বর্ষপঞ্জির একটি অধিবর্ষ।   ঘটনাবলী    জানুয়ারি   চেকোস্লোভাকিয়ার সাথে ফ্রান্স মৈত্রী ও বন্ধুত্ব চুক্তি সম্পাদন করে।   ফ্রেব্রুয়ারি    মার্চ    এপ্রিল    মে    জুন    জুলাই    আগস্ট   ৬ই আগস্ট - মিত্র ও সহযোগী শক্তির সাথে তুরস্কের লোজান চুক্তি কার্যকরী হয়।   সেপ্টেম্বর    অক্টোবর    নভেম্বর    ডিসেম্বর    জন্ম    জানুয়ারি   ৮ জানুয়ারি - রন মুডি, ইংরেজ অভিনেতা, গায়ক, সুরকার এবং লেখক। (মৃ. ২০১৫)   ফ্রেব্রুয়ারি    মার্চ    এপ্রিল    মে   ৮ মে - কলিম শরাফী, বাংলাদেশী সঙ্গীত শিল্পী।   জুন    জুলাই    আগস্ট    সেপ্টেম্বর   ৯ সেপ্টেম্বর - সিলভিয়া মাইলস, মার্কিন অভিনেত্রী। (মৃ. ২০১৯)  ১৬ সেপ্টেম্বর - লরেন বাকল, মার্কিন অভিনেত্রী। (মৃ. ২০১৪)   অক্টোবর    নভেম্বর    ডিসেম্বর    মৃত্যু    জানুয়ারি    ফ্রেব্রুয়ারি    মার্চ    এপ্রিল    মে    জুন    জুলাই    আগস্ট    সেপ্টেম্বর    অক্টোবর    নভেম্বর    ডিসেম্বর   বিষয়শ্রেণী:১৯২৪
মোর দ্যান আই ওয়ান্ট টু রিমেম্বার হল একটি ২০২২ সালের একটি অ্যানিমেটেড শর্ট ফিল্ম যা অ্যামি বেঞ্চ পরিচালিত এবং বেঞ্চ এবং মুগেনি আওয়ানো লিখেছেন। এটি ডেমোক্রেটিক রিপাবলিক অব কঙ্গোর এক তরুণী মুগেনির সত্য ঘটনা অবলম্বনে নির্মিত। ফিল্মটি মুগেনিকে অনুসরণ করে যখন সে আকস্মিক হামলার পর তার গ্রাম থেকে পালিয়ে যায় এবং তার পরিবারকে খুঁজে পেতে অপরিচিত ভূখণ্ড জুড়ে যাত্রা শুরু করে। প্যারামাউন্ট+ এর মাধ্যমে এমটিভি ডকুমেন্টারি ফিল্মস দ্বারা বিতরণ করা হয় এবং ২৯ নভেম্বর ২০২২-এ ছবিটির প্রিমিয়ার হয় মার্কিন যুক্তরাষ্ট্রে।   প্লট  এক রাতে, মুগেনি নামে একটি অল্পবয়সী মেয়ে কঙ্গো গণতান্ত্রিক প্রজাতন্ত্রের একটি প্রত্যন্ত গ্রামে তার বাড়ি থেকে পালিয়ে যেতে বাধ্য হয়, যখন একটি অপ্রত্যাশিত আক্রমণ তার শান্তিপূর্ণ জীবনকে ভেঙে দেয়। তার পরিবার থেকে বিচ্ছিন্ন, মুগেনি মরুভূমি জুড়ে একটি বিপজ্জনক যাত্রা শুরু করে, দেখা এবং অদেখা উভয় বিপদে নেভিগেট করে। পথে, সে অপরিচিতদের মুখোমুখি হয়, যারা হয়তো বন্ধু বা শত্রু হতে পারে। তার অভ্যন্তরীণ শক্তি আবিষ্কার করে এবং সমস্ত প্রতিকূলতার বিরুদ্ধে আশা ধরে রাখে। তার পথের প্রতিটি পদক্ষেপ স্থিতিস্থাপকতা দ্বারা চিহ্নিত হয়, কারণ সে নিরাপত্তা এবং তার প্রিয়জনদের সাথে পুনরায় মিলিত হওয়ার সুযোগ অনুসন্ধান করে।   বহিঃসংযোগ      More Than I Want to Remember Trailer on Vimeo.   তথ্যসূত্র   বিষয়শ্রেণী:২০২২-এর চলচ্চিত্র বিষয়শ্রেণী:২০২২-এর অ্যানিমেটেড চলচ্চিত্র বিষয়শ্রেণী:২০২২-এর স্বল্পদৈর্ঘ্য চলচ্চিত্র
এসটিএস ১৪ হচ্ছে জীবাশ্ম হয়ে যাওয়া অস্ট্রালোপিথেকাস আফ্রিকানাস প্রজাতির আবিষ্কৃত আংশিক মাথার খুলি। এটি ১৯৪৭ সালের আগস্টে রবার্ট ব্রুম ও জন টি. রবিনসন দক্ষিণ আফ্রিকার স্টার্কফন্টেইনে আবিষ্কার করেন। অনুমান করা হয় এর বয়স ২৫ লক্ষ বছর।  কিছু বিজ্ঞানী মনে করেন এসটিএস ১৪ এবং এসটিএস ৫ একই ব্যক্তির। তবে এসটিএস ৫ সাড়ে ২১ লক্ষ বছরের পুরনো বলে অনুমান করা হয়।   বর্ণনা  এই নমুনাটিতে আছে শ্রোণিচক্র, মেরুদণ্ড, পাজর ও ফিমারের ভগ্নাংশ। গুরুত্বপূর্ণ বৈশিষ্ট্য হলো; এই শ্রোণিচক্রের আকার দ্বিপদী মানুষের ন্যায়। এই অন্বেষণ থেকে বিতর্কহীন ভাবে বলা যায়; মানুষের পূর্বেই প্রাক হোমোরা দুই পায়ে হাটঁতে সক্ষম ছিল।  অদ্ভুৎ ব্যাপার হলো, এই নমুনার ৬ টি​ লুম্বার ভার্টিব্রা আছে, যেখানে মানুষের ৫টি অথবা আধুনিক বানরের ৫ টি বা তারচেয়ে কম থাকে।  এই নমুনার ত্রিকাস্থি; প্রথম ও দ্বিতীয় স্যাক্রাল ভার্টিব্রা এর মধ্যে অবিভাজিত ইন্টারভার্টিব্রাল ডিস্ক ধারণ করে; যা থেকে বলা যায় এই জীবাশ্মের মালিক যৌবনে পদার্পণের পূর্বেই মারা গিয়েছিল।   আরও দেখুন   মানব জীবাশ্মের তালিকা   তথ্যসূত্র    বহিঃসংযোগ   এসটিএস ১৪-এর ছবি      UNESCO - সার্কফন্টিন, সোয়ার্ক্রন, ক্রমড্রাই, এবং এনভরবোনসের জীবাশ্মগুলির স্থান   বিষয়শ্রেণী:অস্ট্রালোপিথেকাস জীবাশ্ম বিষয়শ্রেণী:চতুর্ভুজী জীবাশ্ম রেকর্ড বিষয়শ্রেণী:দক্ষিণ আফ্রিকায় প্রত্নতাত্ত্বিক আবিষ্কার বিষয়শ্রেণী:১৯৪৭-এ প্রত্নতাত্ত্বিক আবিষ্কার
অজ্ঞাত যৌনতা এক রাতের বা নৈমিত্তিক যৌনতার এমন এক ধরন যেখানে একে অপরের সাথে কোনও জানাশোনা থাকে না বা খুব কম জানাশোনা থাকে, প্রায়শই তারা প্রথম সাক্ষাতের দিনেই যৌন ক্রিয়ায় লিপ্ত হয় এবং এরপরে একে অপরের সাথে আর কখনও দেখা হয় না।  ক্রুইজিং ফর সেক্স শব্দটি সাধারণত অন্য ব্যক্তির সাথে বেনামে যৌন ক্রিয়া করতে যৌনসঙ্গী অনুসন্ধান করা বোঝাতে ব্যবহৃত হয়।  বেনামে যৌনতা স্থাপনের জন্য ইন্টারনেট একটি প্রাথমিক বাহন। যৌনতার জন্য অর্থ বা ড্রাগের বিনিময় জড়িত থাকার সময় বেনামি যৌনতা কখনও কখনও পতিতাবৃত্তির এক রূপ হিসাবে বিবেচিত হয়।   কিছু লোক অভিনয়ে রোমাঞ্চের কারণে বেনামে যৌনতায় লিপ্ত হন।    ঝুঁকি  উভয় অংশীদারের যৌন ইতিহাস একে অপরের কাছে অজানা থাকার কারণে এমন যৌনতা উচ্চ ঝুঁকিপূর্ণ যৌন ক্রিয়াকলাপ। এর আরো কারণের মধ্যে আছে বেনামি যৌনতায় জড়িতদের বেশি সংখ্যক অংশীদার থাকার সম্ভাবনা বেশি থাকে।   আরও দেখুন    গে বাথহাউস  গ্লোরি হোল  জিপলেস ফাক   তথ্যসূত্র   বিষয়শ্রেণী:সমকামী সংস্কৃতি বিষয়শ্রেণী:নৈমিত্তিক যৌনতা
কুমিল্লা বাংলাদেশের প্রাচীনতম শহরগুলির মধ্যে একটি।  শহর তার সংস্কৃতি, শিক্ষা এবং ইতিহাস সমৃদ্ধ।  অনেক প্রাচীন শিক্ষা প্রতিষ্ঠান আছে।  এদের মধ্যে কুমিল্লা জিলা স্কুল এবং নবাব ফয়জুন্নেসা গার্লস হাই স্কুল দেশের অন্যতম সেরা স্কুল।  সেই দুটি ছাড়াও নিম্নলিখিত স্কুলগুলিও উল্লেখযোগ্য:  কুমিল্লা ক্যান্টনমেন্ট উচ্চ বিদ্যালয়  কুমিল্লা হাই স্কুল  কুমিল্লা ঈশ্বর পাঠশালা উচ্চ বিদ্যালয়  কুমিল্লা মডার্ণ হাই স্কুল   আফজল খান জালুয়াপাড়া বালিকা উচ্চ বিদ্যালয়  অক্সফোর্ড ইন্টারন্যাশনাল স্কুল অ্যান্ড কলেজ, দেবীদ্বার  বরিচোং আনন্দ পাইলট সরকারি  উচ্চ বিদ্যালয়  বখরাবাদ গ্যাস আদর্শ বিধিালয় , কুমিল্লা আদর্শ সদর উপজেলা  বেলতলী উচ্চ বিদ্যালয়, কুমিল্লা সদর দক্ষিণ উপজেলা  চান্দিনা পাইলট উচ্চ বিদ্যালয় , চন্দিনা উপজেলা  চাঁদপুর মডেল টেকনিক্যাল হাইস্কুল, দেবীদ্বার উপজেলা  কুমিল্লা জিলা স্কুল   কুমিল্লা আইডিয়াল কেয়ার স্কুল  কম্পানিগঞ্জ, বদিউল আলম উচ্চ বিদ্যালয়, মুরাদনগর উপজেলা  দেবীদ্বার রেজাউদ্দিন পাইলট উচ্চ বিদ্যালয়, দেবীদ্বার উপজেলা  গঙ্গমন্দল রাজ ইনস্টিটিউশন , দেবীদ্বার উপজেলা  গাজীপুর খান উচ্চ বিদ্যালয় ও কলেজ , তিতাস উপজেলা  ঘোরশাল আব্দুল করিম উচ্চ বিদ্যালয়, মুরাদনগর উপজেলা  সরকারি ল্যাবরেটরি উচ্চ বিদ্যালয়, কুমিল্লা  গুনাবতী আল ফারাবি উচ্চ বিদ্যালয়, চৌদ্দগ্রাম উপজেলা  গুণাবতী মাল্টিপলটারী উচ্চ বিদ্যালয় , গুণাবতী   গুনাবতী গার্লস হাইস্কুল, চৌদ্দগ্রাম উপজেলা  হায়দারাবাদ হাজী ইয়াব উচ্চ বিদ্যালয় , মুরাদনগর উপজেলা  ইবনে তাইমিয়া স্কুল অ্যান্ড কলেজ , কুমিল্লা  ইস্পাহানি পাবলিক হাইস্কুল অ্যান্ড কলেজ, কুমিল্লা ক্যান্টনমেন্ট   কুমিল্লা পুলিশ লাইন্স হাই স্কুল, কুমিল্লা  জামুয়া উচ্চ বিদ্যালয়  কাঙানগর হাইস্কুল , কংশনগর   খলিল পুর উচ্চ বিদ্যালয়, দেবীদ্বার উপজেলা  মঠভাঙ্গা ভৈরব উচ্চ বিদ্যালয়, হোমনা উপজেলা  মন্টোলি উচ্চ বিদ্যালয় ও কলেজ, নংলকোট উপজেলা  মুর্শেদ বেগম উচ্চ বিদ্যালয়, বরিচান উপজেলা  নওয়াব ফয়জুন্নেসা সরকারি বালিকা উচ্চ বিদ্যালয় , কুমিল্লা   ফাতিমা গার্লস উচ্চ বিদ্যালয়, কুমিল্লা আমাদের লেডি  রাজাপুর উচ্চ বিদ্যালয়, লক্ষ্মম উপজেলা  রোজ গার্ডেন ইন্টারন্যাশনাল স্কুল, কুমিল্লা  কুমিল্লা সদর দক্ষিণ উপজেলা সোয়াগাঁও টিএ উচ্চ বিদ্যালয় ও কলেজ  জবাবেদা মুমতাজ গার্লস হাই স্কুল, মহিচিল, চন্দনা, কুমিল্লা  কুটুম্বোপুর উচ্চ বিদ্যালয়, কুত্তুমপুর, চন্দনা, কুমিল্লা  জগতপুর সাধনা উচ্চ বিদ্যালয়,তিতাস, কুমিল্লা   আরও দেখুন    বাংলাদেশের শিক্ষাব্যবস্থা  বিষয়শ্রেণী:বাংলাদেশের বিদ্যালয়ের তালিকা বিষয়শ্রেণী:কুমিল্লা জেলা বিষয়শ্রেণী:অপর্যালোচিত অনুবাদসহ পাতা বিষয়শ্রেণী:কুমিল্লা জেলার বিদ্যালয় বিষয়শ্রেণী:বাংলাদেশের শিক্ষা সম্পর্কিত তালিকা
ডেনিস লিম (জন্ম সিঙ্গাপুরে) একজন সিঙ্গাপুরের প্রাক্তন ফুটবল খেলোয়াড়। তিনি ১৯৯৯ থেকে ২০০৬ সাল পর্যন্ত ব্যালেস্টিয়ার খালসা এফসি, ইয়ং লায়ন্স এফসি ও হুগাং ইউনাইটেড এফসি দলের গোলরক্ষক হিসেবে খেলেছেন। ২০০৬ সালে মোটর সাইকেল দুর্ঘটনায় তার ফিমার ভেঙ্গে যায় এবং লিগামেন্ট (এসিএল ও পিসিএল) ও গোড়ালির স্নায়ু ছিড়ে যায়। এরপর তিনি গলফ খেলায় মনোনিবেশ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সিঙ্গাপুরের ফুটবল খেলোয়াড় বিষয়শ্রেণী:সিঙ্গাপুরের গলফ খেলোয়াড়
নূরুন নাহার বেগম বাংলাদেশের ঠাকুরগাঁও জেলার রাজনীতিবিদ যিনি দ্বাদশ জাতীয় সংসদের সংরক্ষিত মহিলা আসনের সংসদ সদস্য। তিনি দ্বাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন। তিনি জাতীয় পার্টির (জাপা) ঠাকুরগাঁও জেলা সভাপতি হিসেবে দায়িত্ব পালন করছেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:দ্বাদশ জাতীয় সংসদ সদস্য
বীরগঞ্জ থানা বাংলাদেশের দিনাজপুর জেলার অন্তর্গত বীরগঞ্জ উপজেলার একটি থানা।   পটভূমি  ১৮৯০ খ্রিস্টাব্দে বীরগঞ্জ থানা প্রতিষ্ঠা লাভ করে।   প্রশাসনিক এলাকাসমূহ  বীরগঞ্জ উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম বীরগঞ্জ থানার অধীন।  পৌরসভা:  বীরগঞ্জ  ইউনিয়নসমূহ:  ১নং শিবরামপুর  ২নং পলাশবাড়ী  ৩নং শতগ্রাম  ৪নং পাল্টাপুর  ৫নং সুজালপুর  ৬নং নিজপাড়া  ৭নং মোহাম্মদপুর  ৮নং ভোগনগর  ৯নং সাতোর  ১০নং মোহনপুর  ১১নং মরিচা   আরও দেখুন   বীরগঞ্জ উপজেলা  দিনাজপুর জেলা   তথ্যসূত্র    বহিঃসংযোগ   বিষয়শ্রেণী:দিনাজপুর জেলার থানা বিষয়শ্রেণী:বীরগঞ্জ উপজেলা
তাইওয়ান (; চীনা: 臺灣 বা 台灣, ফিনিন: Táiwān, থাইওয়ান্), সরকারি নাম চীন প্রজাতন্ত্র (চীনা: 中華民國), পূর্ব এশিয়ার একটি দ্বীপরাষ্ট্র, যা তাইওয়ান প্রণালীর পূর্বে চীনা মূল ভুখণ্ডের দক্ষিণ-পূর্ব উপকূলে অবস্থিত। তাইওয়ান হচ্ছে ইউরেশীয় প্লেট ভূগঠনপ্রণালী দ্বারা গঠিত এবং ফিলিপিন্সের দক্ষিণে অবস্থিত। দ্বিতীয় বিশ্বযুদ্ধ শেষে দ্বীপটি চীনা প্রজাতন্ত্রের অধীনে আসে। এর পূর্বে প্রায় ৫০ বছর তাইওয়ান জাপান সাম্রাজ্যের একটি উপনিবেশ ছিল। সাধারণত প্রজাতন্ত্রী চীন-শাসিত এলাকা বোঝাতেও "তাইওয়ান" ব্যবহৃত হয়। প্রজাতন্ত্রী চীন সরকার প্রশান্ত মহাসাগরের তাইওয়ান মূল ভূখণ্ড-দ্বীপ, অর্কিড দ্বীপ, গ্রিন দ্বীপ শাসন করে থাকে। এছাড়াও তাইওয়ানের সরকার পিশকাদোরিশ (পর্তুগিজ: Pesdores, অর্থাৎ "মৎস্যজীবীগণ"), কিনমেন, ফুচিয়েন তীরবর্তী মাৎসু প্রভৃতি দ্বীপও শাসন করে। তাইওয়ান ও ফেংহু দ্বীপপুঞ্জগুলো (তাইপে ও কাওসিউং পৌরসভা বাদে) প্রজাতন্ত্রী চীনের "তাইওয়ান প্রদেশ" হিসেবে প্রশাসিত হয়।  তাইওয়ান দ্বীপের মূল ভূখণ্ড ফরমোজা (পর্তুগিজে উচ্চারণ: ইলিয়া ফ়ুর্‌মোজ়া, অর্থাৎ সুন্দরী দ্বীপ) নামেও পরিচিত যা পূর্ব এশিয়ার চীনা মূল-ভূখণ্ড তীরবর্তী অঞ্চল এবং জাপানের মূল-ভূখণ্ডের দক্ষিণ-পশ্চিমে অবস্থিত। জাপানের রিউকিউ দ্বীপপুঞ্জের ঠিক পশ্চিমেই তাইওয়ান দ্বীপের অবস্থান। এর পূর্বে প্রশান্ত মহাসাগর, দক্ষিণে দক্ষিণ চীন সাগর ও লুজন খাড়ি, পশ্চিমে তাইওয়ান খাড়ি এবং পূর্বে পূর্ব চীন সাগর অবস্থিত। দ্বীপটি ৩৯৪ কিলোমিটার (২৪৫ মাইল) দীর্ঘ এবং ১৪৪ কিলোমিটার (৮৯ মাইল) প্রশস্ত। এখানে কাড়া পর্বত ও ট্রপিকাল বন রয়েছে।  তাইওয়ানের মোট লোকসংখ্যা প্রায় ২ কোটি ৩০ লক্ষ। তন্মধ্যে হোকলো সম্প্রদায় সর্বাধিক এবং আরো আছে হাক্কা, প্রাচীন তাইওয়ানবাসী, চীনা তাইওয়ানবাসী, প্রবাসী তাইওয়ানবাসী প্রমূখ সম্প্রদায়। প্রধান ভাষা হচ্ছে ম্যান্ডারিন এবং উপভাষা সমূহ হচ্ছে তাইওয়ানি (মিননান উপভাষা), হাক্কা উপভাষা ইত্যাদি। উচ্চপ্রযুক্তি, উষ্ণমন্ডলীয় কৃষিজাতপণ্য প্রভৃতি রপ্তানি করে অজস্র বৈদেশিক মুদ্রা বিনিময় করে। ন্যানোপ্রযুক্তি, অপ্টো ইলেকট্রনিক, পর্যটন প্রমূখ শিল্প তাইওয়ানের উন্নয়নে সহায়ক।   তথ্যসূত্র   বিষয়শ্রেণী:তাইওয়ানের ইতিহাস
thumb|300px|right|পানামা স্থলসন্ধি হলো একটি ভূ-সেতু ৩০ লক্ষ বছর পূর্বে যার উদ্ভবের ফলে ঐতিহাসিক আমেরিকান আন্তঃবিনিময় সম্ভব হয়  জীবভূগোল বিদ্যা অনুসারে ভূ-সেতু হলো জলভাগ দ্বারা বিচ্ছিন্ন দুটি ভিন্ন স্থলভাগের মধ্যে সংযোগ স্থাপনকারী এক ধরনের স্থলসন্ধি বা আরো প্রশস্ত কোনো স্থল সংযোগ, যার উপর দিয়ে প্রাণী এবং উদ্ভিদ নব্য স্থলভাগে পার হয়ে যেতে পারে এবং বংশ বিস্তার লাভ করে নব্য-যুগ ও পরিবর্তনের সূচনা করে।  বিষয়শ্রেণী:সেতু বিষয়শ্রেণী:ভূমিরূপ বিষয়শ্রেণী:ঐতিহাসিক ভূতত্ত্ব বিষয়শ্রেণী:জীবভূগোল
কল্যাণপুর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কল্যানপুর ও তার পার্শ্ববর্তী এলাকাগুলিতে রেল পরিষেবা প্রদান করে।   স্টেশন চত্বর  প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।   তথ্যসূত্র    বহিঃসংযোগ         বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮৩-এ ভারতে প্রতিষ্ঠিত বিষয়শ্রেণী:১৮৮৩-এ ভারতে চালু রেলওয়ে স্টেশন
সোনার কাজল ১৯৬২ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি যৌথভাবে পরিচালনা করেছেন কলিম শরাফী ও জহির রায়হান। প্রযোজনা করেছেন এস. এস. মাসুদ চৌধুরী। অভিনয়ে ছিলেন খলিলউল্লাহ খান, সুমিতা দেবী, সুলতানা জামান, সুভাষ দত্ত প্রমুখ।  পরিচালক হিসেবে এটি ছিল কলিম শরাফীর প্রথম চলচ্চিত্র। এর পূর্বে ১৯৫৭ সালে মুক্তিপ্রাপ্ত আকাশ ও মাটি চলচ্চিত্রে তার কণ্ঠে বাংলাদেশের চলচ্চিত্রে প্রথমবারের মতো রবীন্দ্রসঙ্গীত যুক্ত হয়।   অভিনয়ে   খলিলউল্লাহ খান  সুমিতা দেবী  সুলতানা জামান  সুভাষ দত্ত  কাজী খালেক  খান আতাউর রহমান  নির্মাণ ইতিহাস চলচ্চিত্রের কাহিনী মাথায় এলে কলিম শরাফী তার ঘনিষ্ঠ বন্ধু ও সহকর্মী শম্ভু মিত্রের সাথে যোগাযোগ করেন। তিনি কাহিনী শুনে এথেকে চলচ্চিত্র নির্মাণে উৎসাহিত করেন। এরপর তিনি জহির রায়হানের সাথে নির্মাণ বিষয়ে আলাপ করেন। চিত্রগ্রহণের জন্য নেওয়া হয় কে, এম, জামানকে।  এ চলচ্চিত্রের জন্য জহির রায়হান অভিনেতা আমিনকে নিতে চেয়েছিলেন। কিন্তু প্রযোজক মাসুদ চৌধুরীর অনুরোধে খলিলকে নিতে বাধ্য হন। তার সহযোগিতায় সোনার কাজল চলচ্চিত্রের মাধ্যমে খলিলের চলচ্চিত্রে অভিষেক ঘটে। খলিল আর আগে বেশ কয়েকটি নাটক ও মঞ্চে অভিনয় করেন। তার বিপরীতে অভিনয় করেন সুমিতা দেবী ও সুলতানা জামান। এটি সুমিতা দেবীর অভিনীত ষষ্ঠ ছবি ও সুলতানা জামানের অভিনীত চতুর্থ চলচ্চিত্র।  সঙ্গীত কলিম শরাফী চলচ্চিত্রের সঙ্গীত পরিচালনা করেন। খান আতাউর রহমান ও কলিম শরাফী চলচ্চিত্রের গানগুলোতে কণ্ঠ দেন।  পুরস্কার এবং সম্মাননা সোনার কাজল চলচ্চিত্রটি ১৯৬৩ সালে "শ্রেষ্ঠ বাংলা ছবি" হিসেবে পাকিস্তানের চলচ্চিত্রের সর্বোচ্চ সম্মাননা 'নিগার পুরস্কার' লাভ করে।  আরো দেখুন  কখনো আসেনি  বাহানা  কাচের দেয়াল  জীবন থেকে নেয়া  বেহুলা  তথ্যসূত্র  বহিঃসংযোগ পাকিস্তান মোশন পিকচার্স আর্কাইভ '৬২ Pakistani Film Database – 1962 - Cineplot   বিষয়শ্রেণী:১৯৬২-এর চলচ্চিত্র বিষয়শ্রেণী:পাকিস্তানি চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার পাকিস্তানি চলচ্চিত্র বিষয়শ্রেণী:জহির রায়হান পরিচালিত চলচ্চিত্র